Hoofregter Mogoeng Mogoeng het gister ’n “uiters dringende aansoek” ontvang vir ’n bevel deur die konstitusionele hof om ’n “ondersoekende taakspan” aan te stel na die bewering dat die wêreld op 21 Desember gaan vergaan.
Hy sê volgens die Maja-kalender val die oordeelsdag op 21 Desember en dit vereis dat Suid-Afrika en alle lande ter wêreld op ’n gereedheidsgrondslag geplaas word.
Die versoek vir ’n ondersoek wat nou so dringend belê is om die einde van die wêreld te ondersoek, is net ’n bewys dat Dirk van den Berg nooit verkeerd was nie. Dit gaan oor denkvlakke. Dirk van den Berg is ’n bedryfsielkundige en het eendag vir ons die verskillende denkvlakke aan kleure gekoppeld verduidelik. Hy het elke denkvlak met ’n kleur geassosieer. Ek gaan probeer om dit sonder kleure te verduidelik.
Vlak 4 is die mense wat deur die rebellie gebreek het en besef het dat hulle in hulle eie lewens ’n paar aanpassings moet maak om nie deur die lewe onkant gevang te word nie. Vir hulle word reëls en regulasies die maatstaf waarvolgens hulle leef. Tipies in hierdie groep is boere, polisiemanne en onderwysers. Die lewe hang daarvan af om georganiseerd en gestruktureerd te leef. Elke dag het sy roetine en elke reël moet op sy tyd nagekom word. Ander mense moet ook by hierdie reëls hou sodat dit met hom en met die ander kan goed gaan. Hy weet dat wanneer ander mense nie by die reëls en regulasies gaan hou nie, dit hom ook op ’n manier nadelig kan raak.
Vlak 7 Is die mense soos politici wat op ’n nasionale vlak dink. Mense se alledaagse behoeftes maak nou nie meer vir hom saak nie. Behalwe wanneer sy “bekommernis” oor arm mense of slagoffers aanwend om sy eie aansien ’n hupstoot te gee. Die indiwidu se behoeftes tel nie meer vir hom nie en hy kan maklik ’n besluit neem waarin mense kan sterf om sy eie strategiese doelwitte te bevredig. Mense word slegs vir hom ’n hulpmiddel om sy eie materieel-strategiese doel te bereik.
Wanneer jy na die versoek omtrent 21 Desember kyk en jy weeg dit wat alles in die ondersoek gedoen moet word teenoor die tyd wat die versoeker voor 21 Desember wakker geskrik het, gee dit vir jou ’n goeie aanduiding van waar ons op hierdie stadium staan.